ฉิน ไห่หยาง

ฉิน ไห่หยาง (; 17 พฤษภาคม ค.ศ. 1999 –) เป็นนักว่ายน้ำชาวจีนที่ถนัดในท่ากบและเดี่ยวผสม เขาเป็นเจ้าของสถิติโลกปัจจุบันในท่ากบ 200 เมตร ในการแข่งขันกีฬาทางน้ำชิงแชมป์โลก 2023 ฉินเป็นนักว่ายน้ำคนแรกในประวัติศาสตร์ที่ชนะการแข่งขันว่ายน้ำท่ากบทั้งสามรายการในการแข่งขันชิงแชมป์ครั้งเดียว ฉินยังเป็นอดีตเจ้าของสถิติโลกรุ่นเยาวชนในท่ากบ 200 เมตร และเดี่ยวผสม 200 เมตร

 ชีวิตส่วนตัว 
ฉิน เกิดในปี ค.ศ. 1999 ที่อำเภอฉือเหมิน นครฉางเต๋อ มณฑลหูหนาน เขาเริ่มเรียนว่ายน้ำเมื่ออายุ 5 ขวบ เมื่ออายุ 9 ขวบ ฉินได้เข้าเรียนที่โรงเรียนกีฬาเขตหมิ่นหางในเซี่ยงไฮ้และเริ่มฝึกว่ายน้ำแบบมืออาชีพ หนึ่งปีต่อมาเขาได้เขาเข้าร่วมการฝึกทดลองกับทีมกีฬากองทัพเรือ และในปี 2014 เขาได้เข้าเป็นสมาชิกของทีมว่ายน้ำกองทัพเรือ โดยอยู่ภายใต้การฝึกซ้อมของโค้ชจิ่น เย่

 อาชีพ 
ในเดือนกรกฎาคม ค.ศ. 2017 ในการแข่งขันกีฬาทางน้ำชิงแชมป์โลกจัดขึ้นที่บูดาเปสต์ ประเทศฮังการี เขาจบอันดับที่หกจากรายการเดี่ยวผสม 200 เมตร โดยทำลายสถิติโลกรุ่นเยาวชน ด้วยเวลา 1:57.06 นาที นอกจากนั้นเขายังจบอันดับที่ 15 จากรายการกบ 200 เมตร ด้วยเวลา 2:10.14 นาที

ในปี ค.ศ. 2018 ฉินได้เข้าแข่งขันเอเชียนเกมส์ 2018 ที่จาการ์ตา เขาได้รับสองเหรียญทองแดงในรายการเดี่ยวผสม 200 เมตร ด้วยเวลา 1:57.09 วินาที และกบ 200 เมตร ด้วยเวลา 2:08.07 วินาที นอกจากนี้ยังได้เหรียญทองในรายการผลัดผสม 4×100 เมตร ต่อมาในเดือนพฤศจิกายนของปีเดียวกัน ในการแข่งขันว่ายน้ำระยะสั้นชิงแชมป์โลก 2018 ที่หางโจว ฉินได้เหรียญเงินในรายการกบ 200 เมตรด้วยเวลา 2:01.15 วินาที และยังสามารถทำลายสถิติเอเชียได้อีกด้วย

ในเดือนกรกฎาคม ค.ศ. 2019 ฉินได้เข้าร่วมแข่งขันกีฬาทางน้ำชิงแชมป์โลก 2019 ที่ควังจู ประเทศเกาหลีใต้ ในรายการกบ 200 เมตร เขาจบอันดับที่ 14 ด้วยเวลา 2:09.11 วินาที และไม่สามารถผ่านเข้าสู่รอบชิงชนะเลิศได้ ต่อมาในเดือนตุลาคมเขาเข้าร่วมการแข่งขันมิลิทรีเวิลด์เกมส์ 2019 ที่อู่ฮั่น เขาได้เหรียญทองแดงในรายการกบ 100 เมตร ด้วยเวลา 59.94 วินาที และได้รับสามเหรียญเงินในรายการกบ 200 เมตร ด้วยเวลา 2:08.41 วินาที รายการเดี่ยวผสม 200 เมตร ด้วยเวลา 1:56.79 วินาที  และรายการเดี่ยวผสม 400 เมตร ด้วยเวลา 4:10.41 วินาที

เมื่อวันที่ 8 มกราคม ค.ศ. 2020 ในการแข่งขันว่ายน้ำฤดูใบไม้ผลิแห่งชาติ 2020 เขาได้รับรางวัลชนะเลิศรายการกบ 100 เมตรด้วยเวลา 59.68 วินาที และวันต่อมาเขาได้รับรางวัลรองชนะเลิศในรายการฟรีสไตล์ 100 เมตรด้วยเวลา 50.06 วินาที

ในเดือนกรกฎาคม ค.ศ. 2021 ฉินเข้าร่วมการแข่งขันโอลิมปิกฤดูร้อน 2020 ที่โตเกียว เขาจบอันดับที่ 26 ในการแข่งขันรายการเดี่ยวผสม 200 เมตรด้วยเวลา 1:58.95 วินาที และถูกตัดสิทธิ์ในรายการกบ 200 เมตร

ในการแข่งขันชิงแชมป์โลก ที่บูดาเปสต์ เขาจบอันดับที่ 22 ในรายการกบ 200 เมตรด้วยเวลา 2:13.35 วินาที ต่อมาในเดือนธันวาคมของปีเดียวกัน ในการแข่งขันว่ายน้ำระยะสั้นชิงแชมป์โลก 2022 ซึ่งจัดขึ้นที่เมลเบิร์น ประเทศออสเตรเลีย เขาได้รับเหรียญทองแดงในรายการกบ 200 เมตร ด้วยเวลา 2:02.22 นาที โดยตามหลัง ไดยะ เซโตะ จากญี่ปุ่น (เวลา 2:00.35 วินาที) และ นิก ฟิงก์ จากสหรัฐ (เวลา 2:01.60 วินาที) นอกจากนี้ เขายังได้อันดับ 4 สองรายการ ในการว่ายกบ 50 เมตร ด้วยเวลา 25.82 วินาที และในการว่ายกบ 100 เมตร ด้วยเวลา 56.33 วินาที และอันดับที่ 18 ในการแข่งขันรายการเดี่ยวผสม 200 เมตร ด้วยผล 1:54.98 วินาที

ในการแข่งขันชิงแชมป์โลกที่ฟูกูโอกะ ประเทศญี่ปุ่น ในเดือนกรกฎาคม ค.ศ. 2023 เขาได้รับ 4 เหรียญทอง โดย 3 เหรียญทองเป็นประเภทบุคคลในการว่ายน้ำท่ากบทั้งหมด จึงกลายเป็นนักว่ายน้ำคนแรกในประวัติศาสตร์ที่คว้าชัยชนะได้ เหรียญทองในรายการกบ 50 เมตรด้วยเวลา 26.29 วินาที โดยนำหน้า นิก ฟิงก์ จากสหรัฐ (เวลา 26.59 วินาที) และเพื่อนร่วมชาติ ซุน เจียจฺวิ้น (เวลา 26.79 วินาที) ในรอบรองชนะเลิศเขาสร้างสถิติใหม่ของเอเชียด้วยเวลา 26.20 วินาที ในรายการกบ 100 เมตร เขาสร้างสถิติใหม่ของเอเชียด้วยเวลา 57.69 วินาที แซงหน้า นิก ฟิงก์, นิกโกเลาะ มาร์ตีนันจี จากอิตาลี และ อาร์นอ กามินฮา จากเนเธอร์แลนด์ที่สร้างสถิติใหม่ด้วยเวลา 58.72 วินาที ในรายการกบ 200 เมตร เขาสร้างสถิติโลกใหม่ ด้วยเวลา 2:05.48 นาที แซงหน้าเจ้าของสถิติและแชมป์โลกอย่าง แซ็ก สตับเบิลตี-คุก จากออสเตรเลีย (เวลา 2:06.40 วินาที) และแมตต์ ฟอลลอน จากสหรัฐ (เวลา 2:07.74 วินาที) พัฒนาจากสถิติเก่าของ แซ็ก สตับเบิลตี-คุก ที่เคยทำที่เวลา 2:05.95 วินาที และในรายการผลัดผสม 4×100 เมตรทีมผสม ร่วมกับ สฺวี เจียยฺหวี, จาง ยฺหวี่เฟย์ และเฉิง อฺวี้เจี๋ย ด้วยเวลา 3:38.57 นาที นำหน้าออสเตรเลีย (3:39.03 นาที) และสหรัฐ ( 3:40.19 นาที) นอกจากนี้ยังได้เหรียญเงินในรายการผลัดผสม 4×100 เมตรทีมชาย ร่วมกับสฺวี เจียยฺหวี, หวัง ฉางฮ่าว และพัน จั่นเล่อ และได้สร้างสถิติใหม่ของเอเชียด้วยเวลา 3:29.00 วินาที 

ในเดือนกันยายน ค.ศ. 2023 ฉินลงแข่งขันในหางโจวเอเชียนเกมส์ 2022 เขาได้เหรียญทองในการแข่งขันรายการกบ 100 เมตร และทำลายสถิติเอเชียนเกมส์ใหม่ด้วยเวลา 57.76 วินาที ซึ่งเร็วกว่าเพื่อนร่วมชาติ หยัน จื่อเป้ย์ ที่ได้เหรียญเงินไว้ 1.33 วินาที นอกจากนี้เขายังลงแข่งขันประเภทท่ากบในรายการผลัดผสม 4×100 เมตรทีมผสม และผลัดผสม 4×100 เมตรชาย โดยได้เหรียญทองทั้งสองรายการ ฉินยังได้เหรียญทองในการแข่งขันรายการกบ 200 เมตร และสร้างสถิติเอเชียนเกมส์ใหม่ด้วยเวลา 2:7.03 วินาที และนำหน้าเพื่อนร่วมชาติของเขา ต่ง จื้อห่าว ที่ได้เหรียญเงินไว้ 1.64 วินาที ในวันสุดท้ายของการแข่งขันเขาได้อีกหนึ่งเหรียญทองและสร้างสถิติใหม่ของเอเชียนเกมส์ในรายการกบ 50 เมตร ด้วยเวลา 26.25 วินาที และเพื่อนร่วมทีม ซุน เจียจฺวิ้น ได้รับรางวัลเหรียญเงิน และฉินยังได้รับการเสนอชื่อให้เป็นผู้เล่นทรงคุณค่าฝ่ายชายของเอเชียนเกมส์ ครั้งที่ 19 หลังจากนั้น ในการแข่งขันว่ายน้ำเวิลด์คัพ 2023 ฉินคว้าเหรียญทองในการแข่งขันว่ายน้ำรายการกบทั้งสามประเภท (50 เมตร 100 เมตร และ 200 เมตร) ในสามเลกที่จัดขึ้นในเบอร์ลิน เอเธนส์ และบูดาเปสต์ ฉินจึงได้รับเลือกให้เป็นผู้ชนะการแข่งขันว่ายน้ำเวิลด์คัพจากผลงานที่ยอดเยี่ยมของเขาในการแข่งขันทั้งสามเลก

ในการแข่งขันโอลิมปิกฤดูร้อน 2024 ที่ปารีส เขาจบอันดับที่ 7 ในการแข่งขันรายการกบ 100 เมตรด้วยเวลา 59.50 วินาที และในรายการกบ 200 เมตร เขาจบอันดับที่ 10 ด้วยเวลา 2:09.96 วินาที และไม่สามารถผ่านเข้าสู่รอบชิงชนะเลิศได้

 สถิติส่วนตัว 

 ระยะยาว (50 เมตร) 
รายการเวลาการแข่งขันวันที่หมายเหตุ กบ 50 เมตร 26.20 ชิงแชมป์โลก 2023 25 กรกฎาคม 2023AS, NR กบ 100 เมตร 57.69 ชิงแชมป์โลก 2023 24 กรกฎาคม 2023AS, NR กบ 200 เมตร 2:05.48 ชิงแชมป์โลก 2023 28 กรกฎาคม 2023WR, AS, NR เดี่ยวผสม 200 เมตร 1:56.79 มิลิทรีเวิลด์เกมส์ 2019 20 ตุลาคม 2019 เดี่ยวผสม 400 เมตร 4:10.41 มิลิทรีเวิลด์เกมส์ 2019 21 ตุลาคม  2019

 ระยะสั้น (25 เมตร) 
รายการเวลาการแข่งขันวันที่หมายเหตุ กบ 50 เมตร 25.81 ว่ายน้ำระยะสั้นชิงแชมป์โลก 2022  17 ธันวาคม 2022 กบ 100 เมตร 56.31 ชิงแชมป์แห่งชาติจีน 2022 (25 เมตร) 27 ตุลาคม 2022NR กบ 200 เมตร 2.01.15 ว่ายน้ำระยะสั้นชิงแชมป์โลก 2018 13 ธันวาคม 2018  NR, อดีต AS เดี่ยวผสม 100 เมตร 57.18 ว่ายน้ำเวิลด์คัพ 2017 11 พฤศจิกายน 2017 เดี่ยวผสม 200 เมตร 1.54.51 ชิงแชมป์แห่งชาติจีน 2022 (25 เมตร) 28 ตุลาคม 2022
สัญลักษณ์: NR = สถิติประเทศ ; AS = สถิติเอเชีย ; WR = สถิติโลก

 สถิติโลก
 ระยะยาว (50 เมตร) 
 ลำดับ รายการ เวลา  การแข่งขัน สถานที่ วันที่ อายุ ประเภท สถานะ อ้างอิง 1 เดี่ยวผสม 200 เมตร 1:57.54  ชิงแชมป์แห่งชาติจีน 2017 ชิงเต่า, จีน 14 เมษายน 2017 17 WJ (ไม่ได้รับการบันทึก) อดีต  2 กบ 200 เมตร 2:08.71  ชิงแชมป์แห่งชาติจีน 2017 ชิงเต่า, จีน 15 เมษายน 2017 17 WJ (ไม่ได้รับการบันทึก), NR อดีต  3 เดี่ยวผสม 200 เมตร 1:59.01  ชิงแชมป์โลก 2017 บูดาเปสต์, ฮังการี 26 กรกฎาคม 2017 18 WJ อดีต Heats results 4 เดี่ยวผสม 200 เมตร 1:57.81  ชิงแชมป์โลก 2017 บูดาเปสต์, ฮังการี 26 กรกฎาคม 2017 18 WJ อดีต Semifinals results 5 กบ 200 เมตร 2:09.39  ชิงแชมป์โลก 2017 บูดาเปสต์, ฮังการี 27 กรกฎาคม 2017 18 WJ อดีต Heats results 6 เดี่ยวผสม 200 เมตร 1:57.06  ชิงแชมป์โลก 2017 บูดาเปสต์, ฮังการี 27 กรกฎาคม 2017 18 WJ อดีต Final results 7 กบ 200 เมตร 2:07.35  กีฬาแห่งชาติจีน 2017 เทียนจิน, จีน 4 กันยายน 2017 18 WJ (ไม่ได้รับการบันทึก), NR อดีต  8 กบ 50 เมตร 26.63  ฤดูใบไม้ผลิชิงแชมป์แห่งชาติจีน 2023 ชิงเต่า, จีน 24 มีนาคม 2023 23 AS อดีต  9 กบ 100 เมตร 57.93  ชิงแชมป์แห่งชาติจีน 2023 หางโจว, จีน 2 พฤษภาคม 2023 23 AS อดีต  10 กบ 100 เมตร 57.69  ชิงแชมป์โลก 2023 ฟูกูโอกะ, ญี่ปุ่น 24 กรกฎาคม 2023 24 AS ปัจจุบัน  11 กบ 50 เมตร 26.34  ชิงแชมป์โลก 2023 ฟูกูโอกะ, ญี่ปุ่น 25 กรกฎาคม 2023 24 AS อดีต  12 กบ 50 เมตร 26.20  ชิงแชมป์โลก 2023 ฟูกูโอกะ, ญี่ปุ่น 25 กรกฎาคม 2023 24 AS ปัจจุบัน  13 กบ 200 เมตร 2:05.48  ชิงแชมป์โลก 2023 ฟูกูโอกะ, ญี่ปุ่น 28 กรกฎาคม 2023 24 WR ปัจจุบัน 

ระยะสั้น (25 เมตร)
 ลำดับ รายการ เวลา  การแข่งขัน สถานที่ วันที่ อายุ ประเภท สถานะ อ้างอิง 1 กบ 200 เมตร 2:04.18  ว่ายน้ำเวิลด์คัพ 2017 ปักกิ่ง, จีน 10 พฤศจิกายน 2017 18 NR อดีต Final results 2 กบ 200 เมตร 2:01.64 h ว่ายน้ำระยะสั้นชิงแชมป์โลก 2018 หางโจว, จีน 13 ธันวาคม 2018 19 NR Former  3 กบ 200 เมตร 2:01.15  ว่ายน้ำระยะสั้นชิงแชมป์โลก 2018 หางโจว, จีน 13 ธันวาคม 2018 19 AS อดีต  4 กบ 100 เมตร 56.31  ชิงแชมป์แห่งชาติจีน 2022 (25 เมตร) ปักกิ่ง, จีน 27 ตุลาคม 2022 23 NR ปัจจุบัน 
สัญลักษณ์: NR = สถิติประเทศ ; AS = สถิติเอเชีย ; WJ = สถิติโลกรุ่นเชาวชน; WR = สถิติโลก ; h = รอบคัดเลือก ; sf = รอบรองชนะเลิศ

 อ้างอิง 

 แหล่งข้อมูลอื่น 



หมวดหมู่:นักว่ายน้ำชาวจีน
หมวดหมู่:บุคคลจากมณฑลหูหนาน
หมวดหมู่:นักว่ายน้ำในโอลิมปิกฤดูร้อน 2020
หมวดหมู่:ผู้ครองสถิติโลกกีฬาว่ายน้ำ
หมวดหมู่:นักกีฬาจีนที่ได้เหรียญทองเอเชียนเกมส์
หมวดหมู่:นักกีฬาจีนที่ได้เหรียญทองแดงเอเชียนเกมส์
หมวดหมู่:นักว่ายน้ำในโอลิมปิกฤดูร้อน 2024